**Navodila za študente: pristop k izvedbi izpita Patologija – specialna patologija in Patologija II (sistematična patologija) dne 26. 5. 2020**

1. Pisni izpit bo potekal v treh skupinah, ob 9.00, 11.00 ter 13.00.
2. Vsaka skupina po razporedu dne 26. 5. 2020 ob objavljeni uri počaka na ploščadi pred fakulteto - prosimo, da se pri tem upošteva ustrezna medsebojna razdalja (1,5m) - da se pride ponje in odpelje do predavalnice, v kateri bo potekal izpit. Pri vhodu na fakulteto je potrebno obvezno razkužiti roke.
3. Izpitne pole bodo že razdeljene - študenti se posedejo pred izpitne pole.
4. Študenti položijo študentsko izkaznico na skrajni rob mize ob prehodu, da lahko izvajalec izpita brezstično preveri identiteto študentov in upravičenost k pristopu na izpit.
5. Študent med pisanjem izpita lahko sname masko. Sname jo lahko takrat, ko je zagotovljena razdalja do druge osebe najmanj 1,5 oz. 2 m. Če se študentu med izpitom približa profesor, jo ponovno nadene. Potrebno je pravilno nameščanje in odstranjevanje maske, kar je prikazano na: <https://www.nijz.si/sites/www.nijz.si/files/uploaded/maske2_lektorirano.pdf>.

Pri nameščanju in snemanju naj se oseba dotika le vrvic in ne drugih delov maske.

1. V primeru, da študent s pisanjem zaključi prej kot v času, namenjenem pisanju, počaka, da s pisanjem zaključijo tudi drugi študentje.
2. Po zaključku pisanja študenti zapuščajo prostor drug za drugim (na način, kot so zasedali svoja mesta pred pričetkom izpita) in na poti iz prostora pisanja odložijo test v za to namenjeno škatlo.
3. Po zaključenem izpitu se odvede študente v enakem redu, ki upošteva varnostno razdaljo, iz predavalnice, do vhoda fakultete.

**POMEMBNO:**

**Študenti morajo podpisati izjavo (priloženo k izpitni poli), s katero jamčijo, da je njihovo zdravje skladno z pravili za pristop k izpitu v času izrednih razmer.**

**Študentje morajo upoštevati varnostno razdaljo in ostale varovalne ukrepe za preprečevanje širjenja nalezljive bolezni - razkužene roke, nošnja zaščitne maske.**